Der walt vn̄ dú heide bꝛeit
Der walt vn̄ dú heide bꝛeit·
die ſtēt lobelich gekleit·
ellú h̾zen erſtoͤꝛet ſīt·
des froͤit ſich megde vn̄ ſtolze kint·
ende hat d̾ kalte wint·

Ich wil min trurē lan·
ſpꝛach eine maget dvr einē mā·
d̾ mir kom ī minē ſin·
nv weis er dc ich im wege bin·
ich wil mit im vil tǒgē hin·

Dú mv̊t̾ voꝛ zoꝛne ſpꝛach·
we dc ich dich ie geſach·
war haſt dv dich angeleit·
din har mit roſē wol bekleit·
dv wirdeſt niem̾ eltiv meit·

So w̾de ab̾ altes wib·
mv̊t̾ ich mv̊ſ ſinē lib·
mīnē ſchiere od̾ ich bin tot·
ich wil mit im nach roſen rot·
...

Tohter wer mag es ſin·
ein waleiſ liebú mv̊t̾ min·
liebes kint dc iſt ein mā·
der ſenide ſoꝛge wenden kan·
Lon ime dc iſt wol getan·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse